Kjennskapen til kjedebrøker kan føres tilbake til antikkens Hellas hvor de var en implisitt del av Euklids algoritme for bestemmelse av største felles divisor av heltall. Men det var først på midten av 1600-tallet de fikk sin moderne utforming gjennom arbeidene til Lord Brouncker. Siden ble deres egenskaper videre utarbeidet av Euler og Lagrange. I dag har kjedebrøker en visss betydning i deler av tallteori og har også mange anvendelser i mer praktiske sammenhenger.